AfriForum kry uitsettingsbevel teen onwettige besetters - AfriForum
Dit kom nadat die burgerregte-organisasie grondeienaars van die Marikana-omgewing bygestaan het. Onwettige besetters het sedert Saterdag op die grond van mnre. Dougie Lake en sy pa, Johan van der Merwe, van die Rooikoppies-plotte in die Buffelspoort-omgewing, begin strukture oprig.
Ingevolge die hofbevel moet die besetters verwyder word en geen verdere besetting of oprigting van strukture mag plaasvind nie.
AfriForum gaan die balju opdrag gee om die bevel so spoedig moontlik te beteken en uit te voer, het Marcus Pawson, provinsiale koördineerder van Noordwes, gesê.
Pawson het gesê die uitspraak word verwelkom, maar die AfriForum is teleurgesteld in hoe die Marikana-polisie die saak van die begin af hanteer het. "Die polisie is veronderstel om 'n saak van betreding te open wanneer grondeienaars hul hulp inroep. "Dit het nie Saterdag gebeur nie en die versuim deur die polisie het veroorsaak dat dringend hof toe gegaan moes word om die besetters te stuit."